DeAnna Photography: Malinda en Jesaja - Pongola Counrty Lodge
Hulle was eers vriende voordat hulle besef het dat daar iets spesiaals tussen hulle is en op hul eie vir God gevra of hierdie nou die trouman en trouvrou is voor hulle gebid het. Dit is bevestig op verskeie maniere en Jesaja het geweet hy kan haar maar vra om sy meisie te word. Omdat Malinda ook sekerheid gehad het kon sy met 'n geruste hart vir hom ja se. Nadat hulle vir twee jaar uitgegaan het, het hulle uiteindelik in die bos met 'n romantiese gedekte tafel, sjampanje en 'n pragtige ring verloof geraak. En alhoewel dit nie regtig beplan was vir Valentynsdag nie, het dit op daardie dag gebeur...eintlik so romanties as julle my vra!!
Terug na die dag wat ek en Soria, my second vir die troue, sak en pak die Vrydagoggend die pad aanpak Pongola toe en na amper 11 ure se ry aan omtrent 500 km was ons redelik uitgeput toe ons op Jesaja se pa se plaas opdaag. Daar het dit gevoel of ek by my eie ouerhuis aangekom het...die plaaslewe doen dit net vir my. Sy familie het ons so tuis laat voel dit het gevoel of ons saam ons eie familie kuier! Teen hierdie tyd het ek geweet dit is een spesiale troue!! En glo my as ek se dit was! Ek het elke oomblik saam met die tweetjies geniet en hoop dat die foto's 'n goeie weerspieeling is van wat hulle graag van hul spesiale dag sal wil onthou!
Grimering: Celeste Strumpfer
Hare: Carmia (Cutting edge)
Rok: Annie P (Wedding dress creations)
Blomme: Mara van der Nist en Hester Delport
Koek: Cecilia Strumpfer
Posted by Juanette van Schalkwyk at 10:16 AM
Labels: Gauteng Wedding Photographer, Johannesburg Photographer, Johannesburg Wedding Photographer, Pongola, Wedding and Lifestyle photographer, Wedding Photographer
FrancescPhoto 17 January, 2011 17:53